24/08/2015 | Administración LocalMunicipal
Fene
Secretaría
Anuncio aprobación definitiva ordenanza taxi

Faise público que o Concello de Fene en sesión plenaria de 05.08.2015 adoptou o acordo que se transcribe a continuación de aprobación definitiva da Ordenanza reguladora do servizo de taxi no Concello de Fene. Por tratarse dunha disposición normativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación destas disposicións no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. A ordenanza entrará en vigor conforme ao previsto no artigo 107 LBRL e nos termos da súa disposición final. “PRIMEIRO.- Aprobar definitivamente a ordenanza reguladora do servizo de taxi no Concello de Fene nos seguintes termos, 1. A presente ordenanza regula o transporte público urbano de persoas en vehículos de turismo por medio de taxi que se desenvolve no Concello de Fene segundo o establecido na Lei 4/2013 de transporte público de persoas en vehículos de turismo en Galicia, en virtude da potestade regulamentaria recoñecida polo art.4 da Lei 7/1985 reguladora das bases do réxime local e de conformidade coa disposición adicional primeira da Lei 5/2014 de medidas urxentes derivadas da entrada en vigor da Lei 27/2013 de racionalización e sustentabilidade da Administración Local.2. Considérase taxi o transporte público e discrecional de persoas viaxeiras realizado por persoas físicas en vehículos de turismo habilitados que contan con signos distintivos de taxi, e que se realiza por conta allea mediante retribución económica suxeita a tarifa e dispoñendo dos correspondentes títulos habilitantes para a prestación do servizo.3. Para o non previsto nesta ordenanza estarase ó disposto na Lei 4/2013 de transporte público de persoas en vehículos de turismo en Galicia e demais normativa de aplicación.1. A prestación dos servizos de taxi está suxeita á obtención previa dos correspondentes títulos administrativos que habiliten ós seus titulares para exercer a dita actividade.2. A concesión das licenzas de taxi para exercer o servizo de transporte urbano de viaxeiros no Concello de Fene e para adscribir vehículos a estas licenzas é unha competencia municipal. A concesión das autorizacións interurbanas de taxi é unha competencia da consellería competente en materia de transportes da Xunta de Galicia. É preciso dispoñer de ámbolos dous títulos -licenzas de taxi e autorizacións interurbanas de taxi- para a realización da actividade de taxi.3. Ningunha persoa poderá ser titular de máis dunha licenza de taxi do Concello de Fene.1. Conforme á poboación do noso concello, o número máximo de licenzas de taxi é de 12. O número máximo establécese sen prexuízo das licenzas de taxi actualmente preexistentes e da posibilidade de que o concello estableza un número máximo de licenzas distinto, de conformidade co artigo 7 da Lei 4/2013.2. O outorgamento de novas licenzas de taxi determinarase pola necesidade e conveniencia do servizo, atendendo á oferta e á demanda existente no Concello de Fene e á calidade do servizo. So se poderán outorgar novas licenzas de taxi cando exista dispoñibilidade no número máximo de licenzas de taxi. As novas licencias de taxi serán outorgadas polo Concello de Fene mediante concurso público ó cal poderán presentarse as persoas físicas que cumpran os requisitos para ser titulares de licencias de taxi, requisitos recollidos no artigo 5 da Lei 4/2013. No concurso público non poderá ofertarse máis dun dez por cento do número total de licenzas de taxi existentes no concello. Entre a resolución dun concurso e a convocatoria do seguinte terá que transcorrer polo menos un ano. Na convocatoria do concurso faranse constar os criterios de adxudicación, entre os que se valorará a antigüidade como condutor/a de taxi. Tamén serán obxecto de valoración a previa dedicación á profesión de taxista e que o vehículo de turismo que se pretenda adscribir á licenza de taxi sexa adaptado para o transporte de persoas con mobilidade reducida durante o tempo mínimo que se estableza na convocatoria. As licenzas de taxi outorgaranse sen prazo de duración prefixado, aínda que a súa validez quedará condicionada ó cumprimento das condicións e requisitos esixidos para o seu outorgamento así como ó seu visado periódico de conformidade co artigo 18 da Lei 4/2013.1. As licenzas de taxi poderán ser suspendidas temporalmente por un período máximo de dous anos: · Por solicitude da persoa titular, cando deba deixar de exercer a actividade temporalmente por unha causa xustificada. · De oficio, no caso de transmisións forzosas, cando a persoa adxudicataria careza dos requisitos esixidos para ser titular. Non procederá estimar unha solicitude de suspensión ata que transcorra un período de dous anos contados desde a data de finalización do anterior período de suspensión, agás causas de forza maior debidamente acreditadas. As solicitudes de suspensión entenderanse estimadas se no prazo de tres meses o concello non ditase e notificase resolución expresa, agás que se incumprise a limitación establecida no punto anterior.2. Transcorrido un mes desde a finalización da suspensión sen que se reiniciase de modo efectivo a prestación do servizo, incorrerase na causa determinante da caducidade da licenza de taxi. As licenzas de taxi extinguiranse por algunha das seguintes causas: · Renuncia da persoa titular ou falecemento desta sen herdeiros · Caducidade · Revogación As causas de extinción regúlanse no artigo 12 da Lei 4/2013 e precisaran da instrución do procedemento que determine a normativa aplicable concedendo, en todo caso, audiencia á persoa interesada. O Concello de Fene poderá comprobar, en todo momento, o cumprimento dos requisitos esixidos para a obtención das licenzas e a debida explotación, previa solicitude ás persoas titulares da documentación que xulgue pertinente. A transmisión das licenzas de taxi rexerase polo establecido non artigo 17 da Lei 4/2013. Todas as licenzas de taxi existentes no Concello de Fene conservan a súa validez aínda que superan, en conxunto, o número máximo de 12 licenzas de taxi no Concello de Fene a que se facía referencia no artigo 3. A conservación desta validez faise sen prexuízo dos supostos de caducidade previstos na DT 4ª da Lei 4/2013.1. O Concello de Fene disporá dun rexistro público de licenzas de taxi no cal figuren a identificación da persoa titular, o domicilio para efectos de notificacións, o vehículo e os condutores ou condutoras asalariados adscritos ós títulos habilitantes e a súa vixencia ou suspensión, así como calquera outro dato ou circunstancia que se considere procedente.2. O acceso, o tratamento ou a cesión de datos consignados no dito rexistro axustaranse á normativa vixente en materia de rexistros administrativos e protección de datos persoais. Serán públicos, en todo caso, os datos referidos á identificación do titular das licenzas de taxi e das autorizacións interurbanas de taxi e mais dos vehículos e dos condutores ou condutoras adscritos a elas, así como a vixencia, a suspensión ou a extinción dos títulos habilitantes.3. As comunicacións ou as anotacións no Rexistro de títulos habilitantes para prestar servizos de taxi na Comunidade Autónoma de Galicia serán efectuadas por medios telemáticos.1. Os vehículos dedicados á actividade de taxi haberán de estar clasificados como turismo, debendo cumprir, ademais, os requisitos que determine a normativa en canto ás súas condicións de seguridade, capacidade, antigüidade máxima, confort e prestacións adecuadas ó servizo ó que estean adscritos. O titular deberá manter o vehículo en perfecto estado de conservación e limpeza.2. Os vehículos deben estar equipados cun aparello taxímetro debidamente precintado, homologado e verificado de acordo coas normas establecidas polo órgano competente en materia de metroloxía, a fin de determinar o prezo de cada servizo. Os taxímetros haberán de incorporar impresora de factura. O taxímetro haberá de estar situado no terzo central da parte dianteira dos vehículos, a fin de permitir a súa visualización polas persoas usuarias, tendo que estar iluminado cando estivese en funcionamento.3. Os vehículos deben estar equipados cun módulo luminoso exterior que sinale claramente, de acordo coa normativa técnica de aplicación, tanto a dispoñibilidade do vehículo para prestar o servizo como a tarifa que resulte de aplicación.4. Os vehículos deben ter unha capacidade mínima de cinco e máxima de ata sete prazas, incluída a persoa condutora. Contarán con 4 portas de fácil acceso e funcionamento que faciliten a manobra con suavidade. En todo caso, contarán cun espazo dedicado a maleteiro, totalmente independente e diferenciado do habitáculo destinado ó pasaxe, suficiente para transportar a equipaxe do mesmo.5. Os vehículos poderán ir provistos dunha prancha móbil de separación entre o condutor e os usuarios, das características para o efecto establecidas e homologadas polas autoridades competentes. Cando se instale esta prancha móbil de separación, a capacidade do vehículo será para tres viaxeiros como mínimo, ampliable a catro cando o condutor do vehículo autorice a utilización do asento contiguo ó seu.6. Os vehículos deben ter de maneira visible nas dúas portas dianteiras o escudo do Concello de Fene e o número de licenza de taxi ó que se encontre afecto, así como unha placa co dito número no interior do vehículo.7. Os vehículos que se adscriban a novas licenzas outorgadas ou os novos vehículos que, a partir da entrada en vigor desta ordenanza, se adscriban a licenzas preexistentes deberán ser de cor branca.8. O Concello de Fene será o competente para autorizar a colocación de anuncios publicitarios no exterior dos vehículos. A publicidade deberá cumprir a lexislación vixente en materia de publicidade, tráfico e seguridade viaria, deberá permitir que os vehículos conserven a súa estética, non impliquen a perda de visibilidade nin xeren perigo e respecten os requisitos de imaxe unificada dos taxis que poida establecer a Xunta de Galicia. Queda prohibida toda publicidade sexista ou que atente contra os dereitos das persoas. A solicitude de licenza virá acompañada da documentación necesaria na que se precise o lugar de colocación da publicidade, formato, dimensións, contido, modo de colocación, material empregado e demais circunstancias que se consideren necesarias para outorgar a autorización. A publicidade exterior dos taxis deberá ir situada nas portas laterais traseiras. Haberán de empregarse materiais que non danen a pintura do vehículo e sexan susceptible de ser retirados ou substituídos con facilidade e rapidez. Haberán de ter a necesaria resistencia fronte á degradación pola acción do sol e os axentes atmosféricos, presentando a debida capacidade fronte ós cambios de temperatura.9. Os vehículos irán provistos sempre da seguinte documentación: 1. Licenza municipal e autorización interurbana de taxi.2. Carné de conducir esixido pola lexislación vixente.3. Permiso de circulación do vehículo.4. Documentación acreditativa das revisións obrigatorias do vehículo.5. Seguros esixibles legalmente.6. Follas de reclamacións.7. Cadro de tarifas oficiais.8. Contrato de transporte, no seu caso, conforme ó sinalado no artigo 13.5. 10. A cada licenza de taxi so se poderá adscribir un vehículo concreto. Os vehículos poderán ser substituídos, previa autorización do Concello de Fene, sempre que o vehículo que substitúa ó anterior fose máis novo e reunise as condicións esixidas para a prestación do servizo. De conformidade co RD 1544/2007 polo que se regulan as condicións básicas de accesibilidade e non discriminación para o acceso e utilización dos modos de transporte para persoas con discapacidade, é obrigado contar no Concello de Fene cun taxi adaptado para transportar a persoas usuarias con discapacidade. De non alcanzarse de forma voluntaria entre os titulares de licenzas de taxi preexistentes a porcentaxe de taxis adaptados establecido polo Real decreto 1544/2007, o Concello de Fene poderá optar entre esixir á persoa titular da última licenza de taxi outorgada que preste o servizo mediante taxi adaptado ou ben crear unha nova licenza de taxi adscrita indefinidamente a taxi adaptado, sen a limitación á que se fixo referencia no artigo 3. Non obstante, calquera titular dunha licenza de taxi do Concello de Fene poderá adscribir á mesma un vehículo adaptado. Os taxis adaptados darán servizo preferente ás persoas con mobilidade reducida, pero non terán ese uso exclusivo.1. A persoa titular da licenza de taxi terá plena e exclusiva dedicación á actividade de taxi e haberá de prestar o servizo persoalmente, sen prexuízo da posibilidade de poder contratar a persoas condutoras asalariadas para unha mellor explotación daquela, que deberán figurar a xornada completa e con dedicación exclusiva. Non obstante, a plena e exclusiva dedicación á actividade de taxi e a prestación persoal da persoa titular da licenza de taxi solo resultará de aplicación respecto dos títulos habilitantes outorgados ou que se outorguen con posterioridade ó 14.07.2013 así como a aqueles outros transmitidos ou que se transmitan desde o dito momento, inter vivos ou mortis causa, salvo no caso da primeira transmisión de títulos habilitantes mortis causa que tampouco resultarán de aplicación ás citadas esixencias.2. Os condutores/as deberán posuír o correspondente permiso de condución establecido na lexislación vixente e dispoñer da correspondente capacitación profesional que a normativa estableza.3. Cada licenza de taxi non poderá ter adscritas a máis de dúas persoas condutoras, incluída a persoa titular. A relación entre as persoas condutoras asalariadas e os titulares das licenzas de taxi será de carácter laboral. O titular da licenza de taxi deberá comunicar ó Concello de Fene os datos do condutor/a asalariado adscrito/a á dita licenza para o seu rexistro. A comunicación deberá ser realizada con carácter previo a que o condutor asalariado comece a prestar os seus servizos. A persoa titular da licenza de taxi, sempre que fose requirido, haberá de xustificar ante o Concello de Fene o cumprimento das prescricións legais en materia laboral e de seguridade social relativas ás persoas asalariadas.1. A concertación do servizo de taxi efectuarase a petición da persoa usuaria: - Nas paradas establecidas. - Mediante a súa chamada na vía pública. - Por medios telemáticos. - Mediante a súa reserva previa. - Por outros modos que estableza a normativa.2. As paradas son os lugares onde os taxis poden estacionar á espera de pasaxeiros e pasaxeiras, facilitando no seu emprazamento o acceso a persoas con mobilidade reducida. As paradas encóntranse fixadas no anexo I, sen prexuízo da fixación no futuro e conforme á normativa vixente de novas ou distintas paradas para a adecuada prestación do servizo. Para a prestación do servizo os vehículos situaranse por orde de chegada nas paradas de estacionamento. Cando os/as usuarios/as acudan a parada para solicitar o servizo deberán dirixirse ó vehículo situado en primeiro lugar respectando a orde de chegada.3. As persoas usuarias poderán concertar o servizo de taxi na vía pública mediante o aviso de detención do taxi libre de servizo, que virá obrigado a atender a dita solicitude a condición de que non se vulneren as disposicións sobre tráfico e seguridade vial ou afectase gravemente á fluidez do tráfico. Non poderá utilizarse este modo de concertación -aviso de detención na vía pública do taxi libre de servizo- se a persoa peticionaria do servizo estivese nas proximidades dunha parada onde houbese taxis ou outras persoas usuarias en espera do servizo (150 m), salvo para persoas de mobilidade reducida cando solicitasen un taxi adaptado.4. A normativa establecerá os requisitos e condicións de contratación do servizo de taxi mediante medios telemáticos, así como as condicións para determinar o momento e lugar no que haberá de poñerse en funcionamento o taxímetro. En tanto non se produza tal desenvolvemento regulamentario, os servizos contratados por mediación de centrais de radiotaxi ou sistemas tecnolóxicos equivalentes consideraranse iniciados no lugar e momento no que o vehículo recibise o encargo de prestar o servizo. Deben coincidir os municipios en que se atopa residenciada a licenza de taxi, se recibe o encargo e se localizan os puntos de recolleita ou destino dos viaxeiros. En todo caso, o importe máximo do taxímetro no momento da recolleita efectiva da persoa usuaria non poderá superar o importe correspondente ó mínimo establecido para o inicio do servizo.5. Os servizos de taxi poderán ser obxecto de concertación ou reserva previa entre o titular da actividade e o cliente, ben directamente ben mediante a utilización de centrais de reserva. Nestes supostos, salvo indicación expresa efectuada no momento da referida concertación, o taxista ou a central de reservas, segundo o caso, asumirán a responsabilidade de prestación efectiva do servizo ante o cliente. Mediante a súa concertación previa, poderá contemplarse que o acceso das persoas usuarias ó vehículo se efectúe en distinto termo municipal a aquel no que estea domiciliada a licenza de taxi, sempre que se cumpran as seguintes condicións: 1. Que o contrato se documente por escrito con cada usuario do servizo ou cun mandato verbal seu, debendo neste último caso deixarse constancia escrita da existencia do mandato antes do inicio do transporte.2. Que o servizo concertado tivese por destino efectivo o concello no que está domiciliada a licenza de taxi ou se tratase dun servizo de taxi para persoas usuarias de mobilidade reducida e en cadeira de rodas, a condición de que nos municipios de orixe e destino non existisen vehículos de taxi adaptados de conformidade co establecido na lexislación vixente. Nos dous casos sinalados, o contrato de transporte haberá de levarse nun lugar visible do vehículo durante o servizo, estando a disposición da inspección de transportes en calquera momento da prestación do servizo.6. Os condutores que, estando libre o vehículo, fosen requiridos para prestar servizo na forma establecida, non poderán negarse ó mesmo, excepto por causa xustificada. Terán a consideración de causa xusta as seguintes: 3. Ser solicitado para finalidades que se presuman racionalmente como ilícitas ou cando concorresen circunstancias especiais de risco para a seguridade ou integridade física das persoas ou do vehículo.4. Ser solicitado para transportar un número de persoas superior ó das prazas autorizadas para o vehículo.5. Cando calquera dos viaxeiros estea en estado de manifesta embriaguez, ou intoxicación por estupefacientes, excepto nos casos de perigo grave ou inminente para a súa vida ou integridade física.6. Cando as equipaxes ou vultos non entren no maleteiro ou porta equipaxes.7. Cando sexa requirido para prestar o servizo por vías intransitables que ofrezan perigo para a seguridade ou integridade Non poderá negarse a prestación do servizo a persoas con discapacidade polo feito de ir acompañados de can guía ou en cadeira de rodas.7. A prestación do servizo de taxi no Concello de Fene debe estar garantida as 24 horas do día polo que os titulares das licenzas de taxi deberán organizarse co propósito de cumprir a dita obriga. En calquera caso, a autoridade municipal poderá establecer as medidas de organización e control que considere necesarias, atendendo as necesidades públicas, para o perfeccionamento do servizo.8. Os condutores deberán coidar a súa indumentaria en perfecto estado de limpeza e o seu aseo persoal será correcto. Na súa relación co público, gardarán a máxima compostura, corrección, educación e cortesía. Os condutores deberán seguir en cada servizo o itinerario máis corto, excepto indicacións en contra do viaxeiro, axustándose en todo momento ás normas e sinais de circulación e ás indicacións dos seus axentes. As persoas usuarias do servizo de taxi teñen os dereitos e deberes regulados nos artigos 42 e 43 da Lei 4/2013.1. A prestación do servizo de taxi está suxeita a un réxime de tarifas obrigatorias, que haberán de garantir a cobertura do custo real do servizo en condicións normais de produtividade e organización e permitirán unha adecuada amortización e un razoable beneficio industrial.2. As tarifas de aplicación ós servizos de taxi no termo municipal de Fene son as fixadas no anexo II. As tarifas aplicables ós servizos interurbanos de taxi serán fixadas pola consellería competente en materia de transportes da Xunta de Galicia.3. As tarifas serán de obrigada observancia para os titulares das licenzas de taxi e autorizacións interurbanas de taxi e para as persoas usuarias. As tarifas aplicables serán visibles para a persoa usuaria desde o interior do vehículo, con indicación dos suplementos e tarifas especiais que procedese aplicar en determinados servizos. Os condutores dos vehículos están obrigados a proporcionar ó usuario cambios de moeda metálica ou billetes ata a cantidade de 50 euros. Seguirase o regulado no título IV da Lei 4/2013, artigos 56 ó 66. As funcións de vixilancia e inspección dos servizos de taxi corresponderalle á policía local do concello. A competencia para a imposición de sancións respecto da prestación dos servizos urbanos de taxi corresponderalle ó alcalde do concello. Quedan derrogadas cantas disposicións municipais de igual ou inferior rango se opoñan ó que establece esta ordenanza e, en particular, a ordenanza reguladora do servizo de taxis no Concello de Fene de 1971. A presente ordenanza entrará en vigor ao día seguinte da súa publicación íntegra no Boletín Oficial da Provincia, sempre que transcorrera o prazo previsto no artigo 65.2 da Lei 7/1985 de 2 de abril reguladora das bases do réxime local, e permanecerá en vigor ata a súa modificación ou derrogación. Non obstante, a aplicación do anexo II require da obtención da autorización pola Dirección Xeral de Comercio da Xunta de Galicia conforme ó artigo 16.4 e ó anexo II do Real decreto Lei 7/1996 sobre medidas urxentes de carácter fiscal e de fomento e liberalización da actividade económica. Concedida a dita autorización darase conta da mesma mediante anuncio no Boletín Oficial da Provincia. Avenida de Conces núm.1 (Fene) Rúa Cañotas con Avda. Marqués de Figueroa (Perlío) Tarifa 1: Aplicable os días laborables de 06:00 h ás 22:00 h Tarifa 2: Aplicable os días laborables de 22:00 h ás 06:00 h, os sábados de 15:00 h ás 24:00 h, domingos, festivos e 24 e 31 de decembro. * Establécese unha percepción mínima, o taxímetro comezará a computar ó percorrer 1.700 metros ou tempo equivalente. ** Excepto cadeiras de minusválidos e de nenos *** Cans e gatos, excepto cans guía **** Aplicable o 24 de decembro de 22:00 h ás 10:00 h do 25 de decembro e o 31 de decembro de 22:00 h ás 10:00 h do 1 de xaneiro”. SEGUNDO.- Publicar integramente a ordenanza reguladora do servizo de taxi no Concello de Fene no Boletín Oficial da Provincia da Coruña. TERCEIRO.- Remitir o anexo II das tarifas a aplicar nos servizos de taxi no termo municipal de Fene á Dirección Xeral de Comercio da Xunta de Galicia para que conceda a autorización da súa aplicación conforme ó artigo 16.4 e anexo II do Real Decreto Lei 7/1996 sobre medidas urxentes de carácter fiscal e de fomento e liberalización da actividade económica. Concedida a dita autorización darase conta da mesma mediante anuncio no Boletín Oficial da Provincia da Coruña.” Fene, 7 de agosto de 2015 O alcalde Juventino José Trigo Rey